title: 2009 m. lapkričio 30 d. Komisijos direktyva 2009/155/EB, iš dalies keičianti Tarybos direktyvos 91/414/EEB nuostatas dėl veikliosios medžiagos metazachloro grynumo laipsnio (Tekstas svarbus EEE)

text:
1.12.2009

               LT

               Europos Sąjungos oficialusis leidinys

               L 314/72

      KOMISIJOS DIREKTYVA 2009/155/EB
   2009 m. lapkričio 30 d.
   iš dalies keičianti Tarybos direktyvos 91/414/EEB nuostatas dėl veikliosios medžiagos metazachloro grynumo laipsnio
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 6 straipsnio 1 dalies antros pastraipos antrą įtrauką,
   kadangi:

               (1)

               Po tyrimo, kurį atliekant Jungtinė Karalystė buvo ataskaitą rengianti valstybė narė, Komisijos direktyva 2008/116/EB (2) į Direktyvos 91/414/EEB I priedą buvo įtraukta veiklioji medžiaga metazachloras. Šiai medžiagai Direktyva 2008/116/EB buvo nustatytas didžiausias leistinas 0,01 % tolueno kaip gamybinės priemaišos kiekis. Nustatant kiekį buvo remtasi pareiškėjo pateikta specifikacija.

               (2)

               Pareiškėjas paprašė padaryti Direktyvos 91/414/EEB pakeitimą, kuriuo būtų nustatytas 0,05 % didžiausias leistinas kiekis. Prašymui pagrįsti buvo pateikta reikiama informacija. 2009 m. vasario 2 d. ataskaitą rengianti valstybė narė pateikė vertinimo ataskaitos projekto papildymą (3), kuriame pateikė išvadą, kad didžiausias leistinas 0,05 % kiekis nekelia jokio pavojaus, palyginti su tais pavojais, į kuriuos Komisija jau atsižvelgė šiai medžiagai skirtoje peržiūros ataskaitoje.

               (3)

               Todėl didžiausias leistinas tolueno kaip gamybinės priemaišos kiekis turėtų būti padidintas iki 0,05 %.

               (4)

               Todėl Direktyvą 91/414/EEB reikėtų atitinkamai iš dalies keisti.

               (5)

               Kadangi ši direktyva turėtų būti pradėta taikyti tą pačią datą kaip ir direktyva 2008/116/EB, direktyva turėtų įsigalioti kuo greičiau.

               (6)

               Šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 91/414/EEB I priedo 223 eilutėje (metazachloras) 4 stulpelyje (grynumas) tekstas „0,01 %“ keičiamas tekstu „0,05 %“.
   2 straipsnis
   Valstybės narės ne vėliau kaip iki 2010 m. sausio 31 d. priima ir paskelbia įstatymus ir kitus teisės aktus, būtinus šiai direktyvai įgyvendinti. Jos nedelsdamos pateikia Komisijai tų nuostatų tekstus bei tų nuostatų ir šios direktyvos atitikties lentelę.
   Tas nuostatas jos taiko nuo 2010 m. vasario 1 d.
   Valstybės narės, priimdamos tas nuostatas, jose daro nuorodą į šią direktyvą arba tokia nuoroda daroma jas oficialiai skelbiant. Valstybės narės nustato tokios nuorodos darymo tvarką.
   3 straipsnis
   Ši direktyva įsigalioja jos paskelbimo Europos Sąjungos oficialiajame leidinyje dieną.
   4 straipsnis
   Ši direktyva skirta valstybėms narėms.

      Priimta Briuselyje 2009 m. lapkričio 30 d.

            Komisijos vardu

         Androulla VASSILIOU

            Komisijos narė

      (1)  OL L 230, 1991 8 19, p. 1.

      (2)  OL L 337, 2008 12 16, p. 86.

      (3)  2 papildymas, 2009 m. sausio mėn., 4 tomas, Jungtinės Karalystės ataskaitos ir siūlomo sprendimo, Komisijai pateikto pagal Direktyvos 91/414/EEB 8 straipsnio 1 dalį, C priedas.


title: 2009 m. balandžio 23 d. Komisijos direktyva 2009/37/EB, iš dalies keičianti Tarybos direktyvą 91/414/EEB, įtraukiant veikliąsias medžiagas chlormekvatą, vario junginius, propakvizafopą, kvizalofopą-p, teflubenzuroną ir zeta cipermetriną (Tekstas svarbus EEE)

text:
24.4.2009

               LT

               Europos Sąjungos oficialusis leidinys

               L 104/23

      KOMISIJOS DIREKTYVA 2009/37/EB
   2009 m. balandžio 23 d.
   iš dalies keičianti Tarybos direktyvą 91/414/EEB, įtraukiant veikliąsias medžiagas chlormekvatą, vario junginius, propakvizafopą, kvizalofopą-p, teflubenzuroną ir zeta cipermetriną
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 6 straipsnio 1 dalį,
   kadangi:

               (1)

               Komisijos reglamentuose (EB) Nr. 451/2000 (2) ir (EB) Nr. 1490/2002 (3) nustatytos Direktyvos 91/414/EEB 8 straipsnio 2 dalyje nurodytos darbo programos trečiojo etapo išsamios įgyvendinimo taisyklės ir nustatytas veikliųjų medžiagų, kurias reikia įvertinti dėl to, ar jas įtraukti į Direktyvos 91/414/EEB I priedą, sąrašas. Į sąrašą įtrauktas chlormekvatas, vario junginiai, propakvizafopas, kvizalofopas-p, teflubenzuronas ir zeta cipermetrinas.

               (2)

               Šių veikliųjų medžiagų poveikis žmonių sveikatai ir aplinkai pranešėjų pasiūlytomis naudojimo paskirtimis buvo įvertintas pagal Reglamentuose (EB) Nr. 451/2000 ir (EB) Nr. 1490/2002 išdėstytas nuostatas. Be to, šiais reglamentais skiriamos ataskaitas rengiančios valstybės narės, kurios pagal Reglamento (EB) Nr. 1490/2002 10 straipsnio 1 dalies nuostatas Europos maisto saugos tarnybai (EMST) privalo pateikti atitinkamas vertinimo ataskaitas ir rekomendacijas. Jungtinė Karalystė paskirta chlormekvato ir teflubenzurono ataskaitą rengiančia valstybe nare, o visa reikiama informacija buvo pateikta atitinkamai 2007 m. balandžio 27 d. ir 2007 m. rugpjūčio 6 d. Vario junginių ataskaitą rengiančia valstybe nare paskirta Prancūzija, o visa reikiama informacija buvo pateikta 2007 m. birželio 7 d. Propakvizafopo ataskaitą rengiančia valstybe nare buvo paskirta Italija, o visa reikiama informacija buvo pateikta 2005 m. rugsėjo 22 d. Suomija paskirta kvizalofopo-p ataskaitą rengiančia valstybe nare, o vis reikalinga informacija buvo pateikta 2007 m. vasario 1 d. (apie kvizalofopo-p etilo variantą) ir 2007 m. gegužės 2 d. (apie kvizalofopo-p tefurilo variantą). Zeta cipermetrino ataskaitą rengianti valstybė narė – Belgija, o visa reikalinga informacija buvo pateikta 2006 m. liepos 10 d.

               (3)

               Šias vertinimo ataskaitas valstybės narės persvarstė kartu su EMST ir 2008 m. rugsėjo 29 d. pateikė Komisijai kaip EMST mokslines chlormekvato ir teflubenzurono, 2008 m. rugsėjo 30 d. – vario junginių ir zeta cipermetrino, o 2008 m. lapkričio 26 d. – propakvizafopo ir kvizalofopo-p ataskaitas (4). Šias ataskaitas valstybės narės ir Komisija apsvarstė Maisto grandinės ir gyvūnų sveikatos nuolatiniame komitete ir 2009 m. sausio 23 d. pateikė kaip Komisijos chlormekvato, vario junginių, propakvizafopo, kvizalofopo-p, teflubenzurono ir zeta cipermetrino peržiūros ataskaitas.

               (4)

               Po įvairių tyrimų nustatyta, kad augalų apsaugos produktai, kurių sudėtyje yra chlormekvato, vario junginių, propakvizafopo, kvizalofopo-p, teflubenzurono ir zeta cipermetrino, gali būti laikomi iš esmės atitinkančiais Direktyvos 91/414/EEB 5 straipsnio 1 dalies a ir b punktų reikalavimus, visų pirma dėl naudojimo paskirčių, kurios buvo išnagrinėtos ir išsamiai pateiktos Komisijos peržiūros ataskaitose. Todėl šias veikliąsias medžiagas tikslinga įtraukti į I priedą, siekiant užtikrinti, kad augalų apsaugos produktai, kurių sudėtyje yra šių veikliųjų medžiagų, visose valstybėse narėse būtų registruojami vadovaujantis tos direktyvos nuostatomis.

               (5)

               Nepažeidžiant šios išvados, reikėtų gauti papildomos informacijos tam tikrais konkrečiais klausimais. Direktyvos 91/414/EB 6 straipsnio 1 dalyje numatyta, kad medžiagos įtraukimas į I priedą gali priklausyti nuo tam tikrų sąlygų. Todėl pranešėjas turėtų pateikti daugiau informacijos apie chlormekvato išlikimą ir pasiskirstymą aplinkoje (turi būti atlikti adsorbcijos tyrimai, esant 20 °C temperatūrai, perskaičiuota prognozuojama koncentracija požeminiame vandenyje, paviršiniame vandenyje ir nuosėdose), šios veikliosios medžiagos gyvūninės kilmės produktuose ir vandenyje nustatymo bei vandens organizmams, paukščiams ir žinduoliams keliamo pavojaus stebėsenos metodus. Be to, pranešėjas turėtų pateikti papildomos informacijos apie vario junginių įkvėpimo keliamą pavojų ir netiksliniams organizmams, dirvožemiui ir vandeniui keliamo pavojaus vertinimą. Taip pat tikslinga, kad pranešėjas pateiktų papildomos informacijos apie propakvizafopą, susijusios su atitinkama priemaiša Ro 41-5259, ir apie vandens organizmams bei netiksliniams nariuotakojams keliamą pavojų. Be to, tikslinga, kad pranešėjas pateiktų papildomos informacijos apie kvizalofopo-p keliamą pavojų netiksliniams nariuotakojams. Galiausiai, tikslinga, kad pranešėjas pateiktų papildomos informacijos apie zeta cipermetrino išlikimą ir pasiskirstymą aplinkoje (aerobinis suirimas dirvožemyje) ir pavojų, keliamą paukščiams (ilgalaikį pavojų), vandens organizmams ir netiksliniams nariuotakojams.

               (6)

               Be to, vario junginių randama gamtoje, jis yra vienas pagrindinių mikroelementų. Varis kaupiasi dirvoje, todėl jo koncentraciją dirvožemyje gali veikti ne tik augalų apsaugos produktų naudojimas, bet ir gyvulininkystė bei tręšimas mėšlu. Todėl tikslinga, kad valstybės narės parengtų stebėsenos programas pažeidžiamose vietovėse, kuriose dirvožemio sluoksnio užteršimas variu kelia susirūpinimą, siekiant, jei būtina, nustatyti didžiausią leidžiamą naudoti koncentraciją.

               (7)

               Direktyvos 91/414/EEB 5 straipsnio 4 dalyje ir 6 straipsnio 1 dalyje nustatyta, kad įtraukiant medžiagas į I priedą gali būti taikomi tam tikri apribojimai. Vario junginių atveju rizikos vertinimo metu nustatyta ekologinio toksiškumo problema, todėl būtina apriboti įtraukimo laikotarpį, kad valstybės narės po trumpesnio laikotarpio galėtų persvarstyti rinkoje esančių augalų apsaugos produktų, kuriuose yra vario, naudojimą. Be to, šiuo metu vario junginiams taikomas vertinimas, atliekamas pagal 1998 m. vasario 16 d. Europos Parlamento ir Tarybos direktyvą 98/8/EB dėl biocidinių produktų pateikimo į rinką (5) ir vertinimas pagal Europos Parlamento ir Tarybos reglamentą (EB) Nr. 1907/2006 (6) dėl cheminių medžiagų registracijos, įvertinimo, autorizacijos ir apribojimų (REACH). Vario junginių kaip ir kitų į Direktyvos 91/414/EEB I priedą įtrauktų medžiagų statusas gali būti peržiūrėtas pagal šios direktyvos 5 straipsnio 5 dalį atsižvelgiant į bet kokius gautus naujus duomenis.

               (8)

               Prieš įtraukiant veikliąją medžiagą į I priedą, turėtų būti skiriamas tinkamas laikotarpis, per kurį valstybės narės ir suinteresuotosios šalys galėtų pasirengti laikytis dėl veikliosios medžiagos įtraukimo atsiradusių naujų reikalavimų.

               (9)

               Nepažeidžiant Direktyvoje 91/414/EEB apibrėžtų reikalavimų, įtraukus veikliąją medžiagą į I priedą, valstybėms narėms turėtų būti suteiktas šešių mėnesių laikotarpis nuo tos medžiagos įtraukimo, per kurį jos persvarstytų galiojančias augalų apsaugos produktų, kurių sudėtyje yra chlormekvato, vario junginių, propakvizafopo, kvizalofopo-p, teflubenzurono ir zeta cipermetrino, registracijas, siekdamos įsitikinti, kad laikomasi Direktyvoje 91/414/EEB, ypač jos 13 straipsnyje nustatytų reikalavimų ir I priede išdėstytų atitinkamų sąlygų. Valstybės narės atitinkamai turėtų iš dalies keisti, pakeisti arba panaikinti galiojančias registracijas pagal Direktyvos 91/414/EEB nuostatas. Nukrypstant nuo pirmiau minėto galutinio termino, reikėtų suteikti ilgesnį laikotarpį, per kurį, laikantis Direktyvoje 91/414/EEB nustatytų vienodų principų, kiekvienu numatytu naudojimo atveju būtų pateikti ir įvertinti III priede nurodyti visi kiekvieno augalų apsaugos produkto dokumentai.

               (10)

               Ankstesnė patirtis, įgyta į Direktyvos 91/414/EEB I priedą įtraukus veikliąsias medžiagas, įvertintas remiantis Komisijos reglamento (EEB) Nr. 3600/92 (7) nuostatomis, rodo, kad gali kilti sunkumų išaiškinant galiojančių registracijų turėtojų pareigas, susijusias su galimybe naudotis duomenimis. Todėl siekiant išvengti tolesnių sunkumų būtina aiškiau apibrėžti valstybių narių pareigas, visų pirma – pareigą patikrinti, ar registracijos savininkas gali naudotis visais tos direktyvos II priedo reikalavimus atitinkančiais dokumentais. Tačiau aiškiau apibrėžus esamas pareigas valstybėms narėms arba registracijų savininkams naujų įsipareigojimų, palyginti su iki šiol priimtomis I priedą iš dalies keičiančiomis direktyvomis, neatsirastų.

               (11)

               Todėl Direktyvą 91/414/EEB reikėtų atitinkamai iš dalies keisti.

               (12)

               Šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 91/414/EB I priedas iš dalies keičiamas pagal šios direktyvos priedą.
   2 straipsnis
   Valstybės narės ne vėliau kaip iki 2010 m. gegužės 31 d. priima ir paskelbia įstatymus ir kitus teisės aktus, kurie įsigalioję įgyvendina šią direktyvą. Jos nedelsdamos pateikia Komisijai tų nuostatų tekstą bei tų nuostatų ir šios direktyvos atitikmenų lentelę.
   Tas nuostatas jos taiko nuo 2010 m. birželio 1 d.
   Priimdamos šias nuostatas valstybės narės daro jose nuorodą į šią direktyvą arba tokia nuoroda daroma jas oficialiai skelbiant. Valstybės narės nustato tokios nuorodos pateikimo tvarką.
   3 straipsnis
   1.   Prireikus, vadovaudamosi Direktyva 91/414/EEB, valstybės narės iki 2010 m. gegužės 31 d. pakeičia arba panaikina esamas augalų apsaugos produktų, kurių sudėtyje yra veikliųjų medžiagų chlormekvato, vario junginių, propakvizafopo, kvizalofopo-p, teflubenzurono ir zeta cipermetrino, registracijas.
   Iki tos datos jos ypač tikrina, ar laikomasi tos direktyvos I priede nurodytų reikalavimų, susijusių su chlormekvatu, vario junginiais, propakvizafopu, kvizalofopu-p, teflubenzuronu ir zeta cipermetrinu, išskyrus su atitinkama veikliąja medžiaga susijusius reikalavimus, apibrėžtus įrašo B dalyje, ir ar registracijos savininkas turi arba gali naudotis visu dokumentų rinkiniu, atitinkančiu tos direktyvos II priedo reikalavimus pagal tos direktyvos 13 straipsnyje išdėstytas sąlygas.
   2.   Nukrypstant nuo šio straipsnio 1 dalies, valstybės narės ne vėliau kaip iki 2009 m. lapkričio 30 d. iš naujo įvertina kiekvieną registruotą augalų apsaugos produktą, kurio sudėtyje esanti veiklioji medžiaga chlormekvatas, vario junginiai, propakvizafopas, kvizalofopas-p, teflubenzuronas ir zeta cipermetrinas yra vienintelė veiklioji medžiaga arba viena iš kelių veikliųjų medžiagų, kurios visos buvo išvardytos Direktyvos 91/414/EEB I priede, laikydamosi Direktyvos 91/414/EEB VI priede nustatytų vienodų principų ir remdamosi dokumentais, atitinkančiais minėtosios direktyvos III priedo reikalavimus bei atsižvelgdamos į jos I priedo įrašo B dalį dėl chlormekvato, vario junginių, propakvizafopo, kvizalofopo-p, teflubenzurono ir zeta cipermetrino. Remdamosi tuo įvertinimu, jos nustato, ar produktas atitinka Direktyvos 91/414/EEB 4 straipsnio 1 dalies b, c, d ir e punktuose išdėstytas sąlygas.
   Tai nustačiusios, valstybės narės:

               a)

               jei būtina, iš dalies keičia arba panaikina produkto, kurio sudėtyje chlormekvatas, vario junginiai, propakvizafopas, kvizalofopas-p, teflubenzuronas ir zeta cipermetrinas yra vienintelė veiklioji medžiaga, registraciją ne vėliau kaip iki 2014 m. gegužės 31 d.; arba

               b)

               jei būtina, iš dalies pakeičia arba panaikina produkto, kurio sudėtyje chlormekvatas, vario junginiai, propakvizafopas, kvizalofopas-p, teflubenzuronas ir zeta cipermetrinas yra viena iš kelių veikliųjų medžiagų, registraciją iki 2014 m. gegužės 31 d. arba iki tokiam pakeitimui ar panaikinimui skirtos dienos, nustatytos atitinkama direktyva ar direktyvomis, kuriomis atitinkama medžiaga ar medžiagos buvo įtrauktos į Direktyvos 91/414/EEB I priedą, pasirinkdamos vėliausią datą.

         4 straipsnis
   Ši direktyva įsigalioja 2009 m. gruodžio 1 d.
   5 straipsnis
   Ši direktyva skirta valstybėms narėms.

      Priimta Briuselyje 2009 m. balandžio 23 d.

            Komisijos vardu

         Androulla VASSILIOU

            Komisijos narė

      (1)  OL L 230, 1991 8 19, p. 1.

      (2)  OL L 55, 2000 2 29, p. 25.

      (3)  OL L 224, 2002 8 21, p. 23.

      (4)  EMST mokslinė ataskaita (2008 m.), 179, „Veikliosios medžiagos pesticido chlormekvato keliamo pavojaus vertinimo tarpusavio peržiūros išvados“ (pateikta 2008 m. rugsėjo 29 d.).

      EMST mokslinė ataskaita (2008 m.), 187, „Veikliosios medžiagos pesticido vario junginių keliamo pavojaus vertinimo tarpusavio peržiūros išvados“ (pateikta 2008 m. rugsėjo 30 d.).

      EMST mokslinė ataskaita (2008 m.), 204, „Veikliosios medžiagos pesticido propakvizafopo keliamo pavojaus vertinimo tarpusavio vertinimo peržiūros išvados“ (pateikta 2008 m. lapkričio 26 d.).

      EMST mokslinė ataskaita (2008 m.), 205, „Veikliosios medžiagos pesticido kvizalofopo-p keliamo pavojaus vertinimo tarpusavio peržiūros išvados“ (pateikta 2008 m. lapkričio 26 d.).

      EMST mokslinė ataskaita (2008) 184 „Veikliosios medžiagos pesticido teflubenzurono keliamos rizikos vertinimo peržiūros išvados“ (pateikta 2008 m. rugsėjo 29 d.).

      EMST mokslinė ataskaita (2008 m.), 196, „Veikliosios medžiagos pesticido zeta cipermetrino keliamo pavojaus vertinimo peržiūros išvados“ (pateikta 2008 m. rugsėjo 30 d.).

      (5)  OL L 123, 1998 4 24, p. 1.

      (6)  OL L 396, 2006 12 30, p. 1, pataisyta OL L 136, 2007 5 29, p. 3.

      (7)  OL L 366, 1992 12 15, p. 10.

      PRIEDAS
      Direktyvos 91/414/EEB I priedo lentelės pabaigoje įrašoma:

                     Nr.

                     Įprastas pavadinimas, identifikavimo numeriai

                     IUPAC pavadinimas

                     Grynumas (1)

                     Įsigalioja

                     Įrašymo pabaiga

                     Konkrečios nuostatos

                     „281

                     Chlormekvatas
                     CAS Nr. 7003-89-6 (chlormekvatas)
                     CAS Nr. 999-81-5 (chlormekvato chloridas)
                     CIPAC Nr. 143 (chlormekvatas)
                     CIPAC Nr. 143.302 (chlormekvato chloridas)

                        2-chloretiltrimetilamonis (chlormekvatas)

                        2-chloretiltrimetilamonio chloridas (chlormekvato chloridas)

                     ≥ 636 g/kg
                     Priemaišos:

                                 1,2-dichloretanas: daugiausia 0,1 g/kg (sausame chlormekvato chlorido kiekyje).

                                 Chloretenas (vinilchloridas): daugiausia 0,0005 g/kg (sausame chlormekvato chlorido kiekyje).

                     2009 m. gruodžio 1 d.

                     2019 m. lapkričio 30 d.

                     A   DALIS
                     Galima leisti naudoti tik kaip augalų augimo reguliatorių grūdams.
                     B   DALIS
                     Vertindamos prašymus dėl augalų apsaugos produktų, kurių sudėtyje yra chlormekvato ir kurie nėra skirti naudoti rugiuose ir kvietrugiuose, registracijos, ypač aspektus, susijusius su poveikiu vartotojams, valstybės narės ypatingą dėmesį skiria 4 straipsnio 1 dalies b punkte nurodytiems kriterijams ir užtikrina, kad visi būtini duomenys ir informacija būtų pateikti prieš registruojant tokius produktus.
                     Įgyvendinant VI priede nustatytus vienodus principus, atsižvelgiama į chlormekvato peržiūros ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2009 m. sausio 23 d.
                     Atlikdamos šį bendrą vertinimą, valstybės narės privalo ypatingą dėmesį skirti:

                                 —

                                 su medžiaga dirbančių asmenų saugai ir užtikrinti, kad naudojimo instrukcijose būtų numatyta naudoti tinkamas asmens apsaugos priemones,

                                 —

                                 paukščių ir žinduolių apsaugai.

                           Registracijos sąlygose tam tikrais atvejais numatomos rizikos mažinimo priemonės.
                     Susijusios valstybės narės paprašo pateikti daugiau informacijos apie išlikimą ir pasiskirstymą aplinkoje (turi būti atlikti adsorbcijos tyrimai, esant 20 °C temperatūrai, perskaičiuota prognozuojama koncentracija požeminiame vandenyje, paviršiniame vandenyje ir nuosėdose), šios veikliosios medžiagos gyvūninės kilmės produktuose ir vandenyje nustatymo bei vandens organizmams, paukščiams ir žinduoliams keliamo pavojaus stebėsenos metodus. Jos užtikrina, kad pranešėjas, kuriam prašant chlormekvatas buvo įtrauktas į šį priedą, Komisijai pateiktų šią informaciją ne vėliau nei iki 2011 m. lapkričio 30 d.

                     282

                     Vario junginiai:

                     2009 m. gruodžio 1 d.

                     2016 m. lapkričio 30 d.

                     A   DALIS
                     Galima leisti naudoti tik kaip baktericidą ir fungicidą.
                     B   DALIS
                     Vertindamos paraiškas registruoti augalų apsaugos produktus, kurių sudėtyje yra vario ir kurie skirti naudoti ne pomidorams šiltnamiuose, valstybės narės ypatingą dėmesį skiria 4 straipsnio 1 dalies b punkte nurodytiems kriterijams ir užtikrina, kad visi būtini duomenys ir informacija būtų pateikiami prieš registruojant tokius produktus.
                     Įgyvendinant VI priede numatytus vienodus principus, atsižvelgiama į vario junginių peržiūros ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2009 m. sausio 23 d.
                     Atlikdamos šį bendrą vertinimą, valstybės narės privalo ypatingą dėmesį skirti:

                                 —

                                 pagamintos techninės medžiagos specifikacijai, kuri turi būti patvirtinta ir pagrįsta tinkamais analitiniais duomenimis. Tyrimų medžiaga, panaudota rengiant toksiškumo dokumentų rinkinius, turėtų būti palyginta ir sutikrinta su šia techninės medžiagos specifikacija,

                                 —

                                 su medžiaga dirbančių asmenų ir darbuotojų saugai ir užtikrinti, kad naudojimo instrukcijose būtų numatyta tam tikrais atvejais naudoti tinkamas asmens apsaugos priemones,

                                 —

                                 vandens ir netikslinių organizmų apsaugai. Dėl šių nustatytų pavojų tam tikrais atvejais turėtų būti taikomos rizikos mažinimo priemonės, kaip antai buferinės zonos,

                                 —

                                 naudojamos veikliosios medžiagos kiekiui ir užtikrinti, kad leidžiamas kiekis, atsižvelgiant į normas ir naudojimo dažnumą, yra pats mažiausias pageidaujamam poveikiui sukelti.

                           Susijusios valstybės narės gali prašyti pateikti informaciją, reikalingą toliau nagrinėti:

                                 —

                                 pavojų, kylantį dėl įkvėpimo,

                                 —

                                 netiksliniams organizmams, dirvožemiui ir vandeniui kylančio pavojaus vertinimą.

                           Jos užtikrina, kad pranešėjas, kuriam prašant vario junginiai buvo įtraukti į šį priedą, Komisijai pateiktų šią informaciją ne vėliau nei iki 2011 m. lapkričio 30 d.
                     Valstybės narės parengia stebėsenos programas pažeidžiamose vietovėse, kuriose dirvožemio sluoksnio užteršimas variu kelia susirūpinimą, siekiant, jei būtina, nustatyti didžiausią leidžiamą naudoti koncentraciją.

                     vario hidroksidas
                     CAS Nr. 20427-59-2
                     CIPAC Nr. 44.305

                        Vario (II) hidroksidas

                     ≥ 573 g/kg

                     vario oksichloridas
                     CAS Nr. 1332-65-6 arba 1332-40-7
                     CIPAC Nr. 44.602

                        Divario chloridas trihidroksidas

                     ≥ 550 g/kg

                     Vario oksidas
                     CAS Nr. 1317-39-1
                     CIPAC Nr. 44.603

                        Vario oksidas

                     ≥ 820 g/kg

                     bordo mišinys
                     CAS Nr. 8011-63-0
                     CIPAC Nr. 44.604

                        Nepaskirstyta

                     ≥ 245 g/kg

                     Tribazis vario sulfatas
                     CAS Nr. 12527-76-3
                     CIPAC Nr. 44.306

                        Nepaskirstyta

                     ≥ 490 g/kg
                     Šios priemaišos kelia susirūpinimą dėl toksiškumo ir todėl turėtų neviršyti nurodytos koncentracijos:

                                 Švinas: daugiausia 0,0005 g/kg vario kiekio.

                                 Kadmis: daugiausia 0,0001 g/kg vario kiekio.

                                 Arsenas: daugiausia 0,0001 g/kg vario kiekio.

                     283

                     Propakvizafopas
                     CAS Nr. 111479-05-1
                     CIPAC Nr. 173

                        2-izopropilidenamino-oksietil (R)-2-[4-(6-chlor-kvinoksalin-2-iloksi)fenoksi]propionat

                     ≥ 920 g/kg
                     Toluenas: didžiausias kiekis 5 g/kg

                     2009 m. gruodžio 1 d.

                     2019 m. lapkričio 30 d.

                     A   DALIS
                     Galima leisti naudoti tik kaip herbicidą.
                     B   DALIS
                     Įgyvendinant VI priede nustatytus vienodus principus, atsižvelgiama į propakvizafopo peržiūros ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2009 m. sausio 23 d.
                     Atlikdamos šį bendrą vertinimą, valstybės narės privalo ypatingą dėmesį skirti:

                                 —

                                 pagamintos techninės medžiagos specifikacijai, kuri turi būti patvirtinta ir pagrįsta tinkamais analitiniais duomenimis. Tyrimų medžiaga, panaudota rengiant toksiškumo dokumentų rinkinius, turėtų būti palyginta ir sutikrinta su šia techninės medžiagos specifikacija,

                                 —

                                 su medžiaga dirbančių asmenų saugai ir užtikrinti, kad naudojimo instrukcijose būtų numatyta naudoti tinkamas asmens apsaugos priemones,

                                 —

                                 vandens organizmų ir netikslinių augalų apsaugai ir užtikrinti, kad registracijos sąlygose prireikus būtų numatytos rizikos mažinimo priemonės, kaip antai buferinių zonų kūrimas,

                                 —

                                 netikslinių nariuotakojų apsaugai ir užtikrinti, kad registracijos sąlygose prireikus būtų numatytos rizikos mažinimo priemonės.

                           Susijusios valstybės narės užtikrina, kad pranešėjas pateiktų Komisijai:

                                 —

                                 papildomą informaciją apie susijusias Ro 41-5259 priemaišas,

                                 —

                                 informaciją, reikalingą tolesniam vandens organizmams ir netiksliniams nariuotakojams keliamo pavojaus vertinimui.

                           Jos užtikrina, kad pranešėjas šią informaciją pateiktų Komisijai iki 2011 m. lapkričio 30 d.

                     284

                     Kvizalofopas-p:

                     2009 m. gruodžio 1 d.

                     2019 m. lapkričio 30 d.

                     A   DALIS
                     Galima leisti naudoti tik kaip herbicidą.
                     B   DALIS
                     Siekiant įgyvendinti VI priede nustatytus vienodus principus, atsižvelgiama į kvizalofopo-p peržiūros ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2009 m. sausio 23 d.
                     Atlikdamos šį bendrą vertinimą, valstybės narės privalo ypatingą dėmesį skirti:

                                 —

                                 pagamintos techninės medžiagos specifikacijai, kuri turi būti patvirtinta ir pagrįsta tinkamais analitiniais duomenimis. Tyrimų medžiaga, panaudota rengiant toksiškumo dokumentų rinkinius, turėtų būti palyginta ir sutikrinta su šia techninės medžiagos specifikacija,

                                 —

                                 su medžiaga dirbančių asmenų ir darbuotojų saugai ir užtikrinti, kad naudojimo instrukcijose būtų numatyta naudoti tinkamas asmens apsaugos priemones,

                                 —

                                 netikslinių augalų apsaugai ir užtikrinti, kad registracijos sąlygose prireikus būtų numatytos rizikos mažinimo priemonės, kaip antai buferinių zonų kūrimas.

                           Registracijos sąlygose tam tikrais atvejais numatomos rizikos mažinimo priemonės.
                     Atitinkamos valstybės narės užtikrina, kad pranešėjas pateiktų Komisijai papildomos informacijos apie netiksliniams nariuotakojams keliamą pavojų.
                     Jos užtikrina, kad pranešėjas šią informaciją pateiktų Komisijai iki 2011 m. lapkričio 30 d.

                     Kvizalofopo-p etilas
                     CAS Nr. 100646-51-3
                     CIPAC Nr. 641.202

                        etil (R)-2-[4-(6-chlorkvinoksalin-2-iloksi)fenoksi] propionatas

                     ≥ 950 g/kg

                     Kvizalofopo-p tefurilas
                     CAS Nr. 119738-06-6
                     CIPAC Nr. 641.226

                        (RS)-tetrahidrofurfuril (R)-2-[4-(6-chlorkvinoksalin-2-iloksi)fenoksi]propionatas

                     ≥ 795 g/kg

                     285

                     Teflubenzuronas
                     CAS Nr. 83121-18-0
                     CIPAC Nr. 450

                     1-(3,5-dichlor-2,4-difluorfenil)-3-(2,6-difluorbenzoil)karbamidas

                     ≥ 970 g/kg

                     2009 m. gruodžio 1 d.

                     2019 m. lapkričio 30 d.

                     A   DALIS
                     Galima leisti naudoti tik kaip insekticidą šiltnamiuose (ant dirbtinių substratų arba uždarytų hidroponinių sistemų).
                     B   DALIS
                     Vertindamos paraiškas registruoti augalų apsaugos produktus, kurių sudėtyje yra teflubenzurono ir kurie skirti naudoti ne pomidorams šiltnamiuose, valstybės narės ypatingą dėmesį skiria 4 straipsnio 1 dalies b punkte nurodytiems kriterijams ir užtikrina, kad visi būtini duomenys ir informacija būtų pateikiami prieš registruojant tokius produktus.
                     Įgyvendinant VI priede nustatytus vienodus principus, atsižvelgiama į teflubenzurono peržiūros ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2009 m. sausio 23 d.
                     Atlikdamos šį bendrą vertinimą, valstybės narės privalo ypatingą dėmesį skirti:

                                 —

                                 su medžiaga dirbančių asmenų ir darbuotojų saugai ir užtikrinti, kad naudojimo instrukcijose būtų numatyta tam tikrais atvejais naudoti tinkamas asmens apsaugos priemones,

                                 —

                                 vandens organizmų apsaugai. Tarša, kylanti naudojant šią veikliąją medžiagą šiltnamiuose turi būti kuo mažesnė ir neturėtų dideliu kiekiu patekti į netoliese esančius vandens telkinius,

                                 —

                                 bičių, kurioms turi būti užkirstas kelias patekti į šiltnamį, apsaugai,

                                 —

                                 dulkintojų kolonijų, specialiai patalpintų šiltnamyje, apsaugai,

                                 —

                                 saugiam kondensuoto vandens, nuotekų ir substratų pašalinimui, siekiant užtikrinti, kad nekiltų pavojus netiksliniams organizmams ir nebūtų užteršti paviršiniai ir požeminiai vandenys.

                           Registracijos sąlygose tam tikrais atvejais numatomos rizikos mažinimo priemonės.

                     286

                     Zeta cipermetrinas
                     CAS Nr. 52315-07-8
                     CIPAC Nr. 733

                     Stereoizomerų mišinys (S)-α-ciano-3-fenoksibenzil (1RS,3RS;1RS,3SR)-3-(2,2-dichlorvinil)-2,2 dimetilciklopropankarboksilatas, kai (S);(1RS,3RS) izomerinės poros santykis (S);(1RS,3SR) izomerinės poros atžvilgiu yra nuo 45-55 atitinkamai iki 55-45

                     ≥ 850 g/kg
                     Priemaišos:

                                 toluenas: daugiausia 2 g/kg

                                 degutas: daugiausia 12,5 g/kg

                     2009 m. gruodžio 1 d.

                     2019 m. lapkričio 30 d.

                     A   DALIS
                     Galima leisti naudoti tik kaip insekticidą.
                     B   DALIS
                     Vertindamos prašymus dėl augalų apsaugos produktų, kurių sudėtyje yra zeta cipermetrino ir kurie nėra skirti naudoti grūduose, registracijos, ypač aspektus, susijusius su mPBaldehido poveikiu vartotojams, valstybės narės ypatingą dėmesį skiria 4 straipsnio 1 dalies b punkte nurodytiems kriterijams ir užtikrina, kad visi būtini duomenys ir informacija būtų pateikti prieš registruojant tokius produktus.
                     Siekiant įgyvendinti VI priede nustatytus vienodus principus, atsižvelgiama į zeta cipermetrino peržiūros ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2009 m. sausio 23 d.
                     Atlikdamos šį bendrą vertinimą, valstybės narės privalo ypatingą dėmesį skirti:

                                 —

                                 su medžiaga dirbančių asmenų saugai ir užtikrinti, kad naudojimo instrukcijose būtų numatyta tam tikrais atvejais naudoti tinkamas asmens apsaugos priemones,

                                 —

                                 paukščių, vandens organizmų, bičių, netikslinių nariuotakojų ir netikslinių dirvos makroorganizmų apsaugai.

                           Registracijos sąlygose tam tikrais atvejais numatomos rizikos mažinimo priemonės.
                     Susijusios valstybės narės turi prašyti pateikti daugiau informacijos apie išlikimą ir pasiskirstymą aplinkoje (aerobinis suirimas dirvožemyje), paukščiams, vandens organizmams ir netiksliniams nariuotakojams keliamą ilgalaikį pavojų. Jos užtikrina, kad pranešėjas, kuriam prašant zeta cipermetrinas buvo įtrauktas į šį priedą, Komisijai pateiktų šią informaciją ne vėliau nei iki 2011 m. lapkričio 30 d.“

         (1)  Išsamesnė informacija apie veikliosios medžiagos tapatumą ir specifikaciją pateikta peržiūros ataskaitoje.


title: 1982 m. balandžio 13 d. Komisijos Direktyva iš dalies keičianti Tarybos direktyvų 66/401/EEB ir 69/208/EEB atitinkamai dėl prekybos pašarinių augalų sėkla ir aliejinių bei pluoštinių augalų sėkla priedus ir Direktyvas 78/386/EEB ir 78/388/EEB

text:
Svarbus teisinis pranešimas

|

31982L0287

Oficialusis leidinys L 131 , 13/05/1982 p. 0024 - 0026 specialusis leidimas ispanų kalba: skyrius 03 tomas 25 p. 0016  specialusis leidimas portugalų kalba skyrius 03 tomas 25 p. 0016  specialusis leidimas suomių kalba: skyrius 3 tomas 15 p. 0003  specialusis leidimas švedų kalba: skyrius 3 tomas 15 p. 0003

		Komisijos direktyva1982 m. balandžio 13 d.iš dalies keičianti Tarybos direktyvų 66/401/EEB ir 69/208/EEB atitinkamai dėl prekybos pašarinių augalų sėkla ir aliejinių bei pluoštinių augalų sėkla priedus ir Direktyvas 78/386/EEB ir 78/388/EEB(82/287/EEB)EUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į 1966 m. birželio 14 d. Tarybos direktyvą 66/401/EEB dėl prekybos pašarinių augalų sėkla [1] su paskutiniais pakeitimais, padarytais Direktyva 81/126/EEB [2], ypač į jos 21a straipsnį,atsižvelgdama į 1969 m. birželio 30 d. Tarybos direktyvą 69/208/EEB dėl prekybos aliejinių ir pluoštinių augalų sėkla [3] su paskutiniais pakeitimais, padarytais Direktyva 81/126/EEB, ypač į jos 20a straipsnį,kadangi, atsižvelgiant į mokslo ir technikos žinių raidą, dėl toliau išvardytų priežasčių reikėtų iš dalies pakeisti Direktyvų 66/401/EEB ir 69/208/EEB I ir II priedus;kadangi reikalavimai, kuriuos turi atitikti pasėliai ir sėkla, įskaitant veislės grynumo standartus, turėtų būti pakeisti taip, kad atitiktų Ekonominio bendradarbiavimo ir plėtros organizacijos (OECD) nustatytas tarptautinei prekybai sėklos veislių sertifikavimo schemas; kadangi dėl to reikėtų prie dabartinės padėties priderinti įgyvendinimo terminus, nustatytus 1978 m. balandžio 18 d. Komisijos direktyvos 78/386/EEB, iš dalies pakeičiančios Direktyvos 66/401/EEB dėl prekybos pašarinių augalų sėkla priedus [4], su paskutiniais pakeitimais, padarytais Direktyva 81/126/EEB, 2 straipsnio antrojoje įtraukoje, ir 1978 m. balandžio 18 d. Komisijos direktyvos 78/388/EEB, iš dalies pakeičiančios Direktyvos 69/208/EEB dėl prekybos aliejinių ir pluoštinių augalų sėkla priedus [5] su paskutiniais pakeitimais, padarytais Direktyva 81/126/EEB, 2 straipsnio 1 dalies pirmojoje įtraukoje;kadangi esant dabartinei padėčiai negalima numatyti reikalavimų, taikomų minimaliems veislės grynumo standartams, kuriuos turi atitikti saulėgrąžų hibridų pasėliai arba sėkla, suderinimo Bendrijoje; kadangi vis dėlto iki 1983 m. liepos 1 d. turi būti pamėginta nustatyti tokius standartus siekiant suderinimo;kadangi šioje direktyvoje numatytos priemonės atitinka Žemės ūkio, sodininkystės, daržininkystės ir miškininkystės sėklos bei dauginamosios medžiagos nuolatinio komiteto nuomonę,PRIĖMĖ ŠIĄ DIREKTYVĄ:1 straipsnisDirektyvos 66/401/EEB I priedas iš dalies keičiamas taip:1. 4 dalies antrajame ir trečiame sakiniuose po žodžių "Pisum sativum" įrašomi žodžiai "Vicia faba".2. 4 dalies antrajame ir trečiajame sakiniuose žodžiai "Raphanus sativus ssp. oleifera" išbraukiami.2 straipsnisDirektyvos 66/401/EEB II priedas iš dalies keičiamas taip:1. I skirsnio 1 dalis pakeičiama taip:"Sėkla yra pakankamai tapačios ir grynos veislės.Visų pirma toliau išvardytų rūšių sėkla atitinka šiuos standartus ar kitus reikalavimus. Mažiausias veislės grynumas yra:- Poa spp., apomiktinės vienaklonės veislės: 98 %,- Pisum sativum, Vicia faba, Brassica napus var. napobrassica, Brassica oleracea conv. acephala:- sertifikuota pirmosios reprodukcijos sėkla: 99 %,- sertifikuota antrosios ir vėlesnių reprodukcijų sėkla: 98 %.Mažiausias veislės grynumas ištiriamas atliekant aprobavimą pagal I priede nustatytus reikalavimus."2. II skirsnio 1 dalis pakeičiama taip:"Pisum sativum, Brassica napus var. napobrassica, Brassica oleracea conv. acephala, Vicia faba sėklos ir Poa spp., apomiktinės vienaklonės veislės atitinka šiuos standartus ar kitus reikalavimus:Mažiausias veislės grynumas yra 99,7 %.Mažiausias veislės grynumas paprastai patikrinamas atliekant aprobavimą pagal I priede nurodytus reikalavimus."3 straipsnisDirektyvos 69/208/EEB I priedas iš dalies keičiamas taip:3 dalis pakeičiama taip:"Sėkla yra pakankamai tapačios ir grynos veislės.Visų pirma Brassica juncea, Brassica nigra, Cannabis sativa, Carum carvi ir Gossypium sp. pasėliai atitinka šiuos standartus:Pastebimų veislės požymių aiškiai neatitinkančių pasėlių rūšių augalų skaičius neviršija:- auginant elitinę sėklą – vieno 30 m2,- auginant sertifikuotą sėklą – vieno 10 m2."4 straipsnisDirektyvos 69/208/EEB II priedas iš dalies keičiamas taip:I skirsnio 1 dalis pakeičiama taip:"Sėkla yra pakankamai tapačios ir grynos veislės. Visų pirma toliau išvardytų rūšių sėkla atitinka šiuos standartus ar kitus reikalavimus:Rūšys ir kategorija | Mažiausias veislės grynumas (%) |1 | 2 |Arachis hypogaea:—elitinė sėkla | 99,7 |—sertifikuota sėkla | 99,5 |Brassica napus spp. oliefera, išskyrus pašarines veisles, Brassica rapa, išskyrus pašarines veisles—elitinė sėkla | 99,9 |—sertifikuota sėkla | 99,7 |Pašarinės Brassica napus ssp. oleifera veislės, pašarinės Brassica rapa, veislės, Helianthus annuus, išskyrus hibridines veisles, į kurias įeina jų komponentai, Sinapis alba:—elitė sėkla | 99,7 |—sertifikuota pirmosios reprodukcijos sėkla | 99 |—sertifkuota antrosios ir vėlesnių reprodukcijų sėkla | 98 |Linum usitatissimum:—elitinė sėkla | 99,7 |—sertifikuota pirmosios reprodukcijos sėkla | 98 |—sertifkuota antrosios ir trečiosios reprodukcijų sėkla | 97,5 |Papaver somniferum:—elitinė sėkla | 99 |—sertifikuota sėkla | 98 |Glycine max.:—elitinė sėkla | 97 |—sertifkuota sėkla | 95 |Mažiausias veislės grynumas paprastai patikrinamas atliekant aprobavimą pagal I priede nurodytus reikalavimus."5 straipsnisDirektyvos 78/386/EEB 2 straipsnio 1 dalies antrojoje įtraukoje "1982 m. sausio 1 d." pakeičiama "vėlesniame etape nustatytiną dieną".6 straipsnisDirektyvos 78/388/EEB 2 straipsnio 1 dalies pirmojoje įtraukoje "1982 m. sausio 1 d." pakeičiama "vėlesniu etapu nustatytiną dieną".7 straipsnis1. Valstybės narės priima įstatymus ir kitus teisė aktus, kurie, įsigalioję:- nuo 1982 m. sausio 1 d., įgyvendina 5 ir 6 straipsnio nuostatas,- nuo 1983 m. sausio 1 d., įgyvendina 2 straipsnio nuostatas dėl Poa spp.,- ne vėliau kaip 1983 m. sausio 1 d. – kitas šios direktyvos nuostatas.2. Valstybės narės užtikrina, kad dėl skirtingų šios direktyvos įgyvendinimo datų pagal 1 dalies trečiąją įtrauką sėklai nebūtų taikomi jokie prekybos apribojimai.8 straipsnisŠi direktyva skirta valstybėms narėms.Priimta Briuselyje, 1982 m. balandžio 13 d.Komisijos varduPoul DalsagerKomisijos narys[1] OL 125, 1966 7 11, p. 2298/66.[2] OL L 67, 1981 3 12, p. 36.[3] OL L 169, 1969 7 10, p. 3.[4] OL L 113, 1978 4 25, p. 1.[5] OL L 113, 1978 4 25, p. 20.--------------------------------------------------


title: 2009 m. balandžio 23 d. Europos Parlamento ir Tarybos direktyva 2009/20/EB dėl laivų savininkų atsakomybės pagal jūrinius reikalavimus draudimo (Tekstas svarbus EEE)

text:
28.5.2009

               LT

               Europos Sąjungos oficialusis leidinys

               L 131/128

      EUROPOS PARLAMENTO IR TARYBOS DIREKTYVA 2009/20/EB
   2009 m. balandžio 23 d.
   dėl laivų savininkų atsakomybės pagal jūrinius reikalavimus draudimo
   (Tekstas svarbus EEE)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Europos bendrijos steigimo sutartį, ypač į jos 80 straipsnio 2 dalį,
   atsižvelgdami į Komisijos pasiūlymą,
   atsižvelgdami į Europos ekonomikos ir socialinių reikalų komiteto nuomonę (1),
   atsižvelgdami į Regionų komiteto nuomonę (2),
   laikydamiesi Sutarties 251 straipsnyje nustatytos tvarkos (3),
   kadangi:

               (1)

               Vienas iš Bendrijos jūrų transporto politikos aspektų yra gerinti prekybinės laivybos kokybę užtikrinant, kad visi ūkio subjektai prisiimtų didesnę atsakomybę.

               (2)

               Atgrasomosios priemonės jau buvo patvirtintos 2005 m. rugsėjo 7 d. Europos Parlamento ir Tarybos direktyvoje 2005/35/EB dėl taršos iš laivų ir sankcijų už pažeidimus įvedimo (4).

               (3)

               2008 m. spalio 9 d. valstybės narės priėmė pareiškimą, kuriuo vieningai pripažino, kaip svarbu, kad visos valstybės narės taikytų 1976 m. Konvencijos dėl atsakomybės pagal jūrinius reikalavimus ribojimo 1996 m. protokolą.

               (4)

               Prievolė turėti draudimą turėtų užtikrinti geresnę nukentėjusiųjų apsaugą. Ji taip pat turėtų padėti uždrausti standartų neatitinkančių laivų naudojimą ir sudaryti galimybę atkurti ūkio subjektų konkurenciją. Be to, Tarptautinė jūrų organizacija Rezoliucijoje A.898 (21) pakvietė valstybes paraginti laivų savininkus tinkamai apsidrausti.

               (5)

               Reikėtų imtis priemonių, kad būtų pradėta laikytis šios direktyvos nuostatų. 2009 m. balandžio 23 d. Europos Parlamento ir Tarybos direktyvoje 2009/16/EB dėl uosto valstybės kontrolės (nauja redakcija) (5) jau numatytas laivų sulaikymas, jei nepateikiami liudijimai, kurie turi būti laikomi laive. Tačiau yra tikslinga numatyti galimybę išsiųsti laivą, kuriame nėra draudimo liudijimo. Išsiuntimo sąlygose turėtų būti numatyta galimybė per pagrįstą laikotarpį ištaisyti padėtį.

               (6)

               Kadangi šios direktyvos tikslų, t.y. nustatyti ir įgyvendinti tinkamas priemones jūrų transporto politikos srityje, valstybės narės negali deramai pasiekti ir kadangi dėl jos masto ir poveikio tų tikslų būtų geriau siekti Bendrijos lygmeniu, laikydamasi Sutarties 5 straipsnyje nustatyto subsidiarumo principo, Bendrija gali patvirtinti priemones. Pagal tame straipsnyje nustatytą proporcingumo principą šia direktyva neviršijama to, kas būtina nurodytiems tikslams pasiekti,

         PRIĖMĖ ŠIĄ DIREKTYVĄ:
   1 straipsnis
   Dalykas
   Ši direktyva nustato taisykles, taikomas tam tikriems laivų savininkų prievolių, susijusių su jų atsakomybės pagal jūrinius reikalavimus draudimu, aspektams.
   2 straipsnis
   Taikymo sritis
   1.   Ši direktyva taikoma 300 ar didesnio bendro tonažo laivams.
   2.   Ši direktyva netaikoma karo laivams, karinio jūrų laivyno pagalbiniams laivams ar kitiems valstybei nuosavybės teise priklausantiems ar valstybės naudojamiems laivams nekomercinėms viešosioms paslaugoms teikti.
   3.   Šia direktyva nepažeidžiama tvarka, nustatyta teisės aktais, galiojančiais atitinkamose valstybėse narėse ir išvardytais Priede.
   3 straipsnis
   Sąvokų apibrėžtys
   Šioje direktyvoje naudojamos tokios sąvokų apibrėžtys:

               a)

               laivo savininkas – jūrų laivo registruotas savininkas arba kitas asmuo, pavyzdžiui, laivo be įgulos frachtuotojas, kuris yra atsakingas už laivo veiklą;

               b)

               draudimas – draudimas su išskaičiuotina suma ar be jos, apimantis, pavyzdžiui, tokios rūšies draudimą nuo nuostolių, kuris teikiamas Tarptautinės laivų valdytojų civilinės atsakomybės draudimo klubų konfederacijos (angl. k. International Group of P&I Clubs) nariams, ir kitas veiksmingas draudimo rūšis (įskaitant patvirtintą savidraudą) bei finansinę garantiją, užtikrinančią panašias draudimo sąlygas;

               c)

               1996 m. Konvencija – Tarptautinės jūrų organizacijos (TJO) priimtos 1976 m. Konvencijos dėl atsakomybės pagal jūrinius reikalavimus ribojimo su pakeitimais, padarytais 1996 m. protokolu, konsoliduotas tekstas.

         4 straipsnis
   Atsakomybės pagal jūrinius reikalavimus draudimas
   1.   Kiekviena valstybė narė reikalauja, kad su jos vėliava plaukiojančių laivų savininkai turėtų draudimą, galiojantį tokiems laivams.
   2.   Kiekviena valstybė narė reikalauja, kad su kitos valstybės vėliava plaukiojančių laivų savininkai turėtų draudimą, kai tokie laivai įplaukia į tos valstybės narės jurisdikcijai priklausantį uostą. Tai nedaro kliūčių valstybėms narėms, laikantis tarptautinės teisės, reikalauti tos prievolės laikymosi, kai tokie laivai plaukioja jų teritoriniuose vandenyse.
   3.   1 ir 2 dalyse nurodytas draudimas galioja jūriniams reikalavimams, kuriems pagal 1996 m. Konvenciją taikomas ribojimas. Kiekvieno laivo draudimo suma vienam įvykiui yra lygi 1996 m. Konvencijoje nustatytai atitinkamai didžiausiai sumai, kuria ribojama atsakomybė.
   5 straipsnis
   Patikrinimai, reikalavimų laikymasis, išsiuntimas iš uostų ir draudimas įplaukti į uostus
   1.   Kiekviena valstybė narė užtikrina, kad atliekant bet kokį laivo patikrinimą jos jurisdikcijai priklausančiame uoste pagal Direktyvą 2009/16/EB būtų tikrinama, ar laive yra 6 straipsnyje nurodytas pažymėjimas.
   2.   Jei 6 straipsnyje nurodyto pažymėjimo laive nėra, nepažeisdama Direktyvos 2009/16/EB, kurioje numatytas laivų sulaikymas saugos sumetimais, kompetentinga institucija gali duoti nurodymą išsiųsti laivą, apie kurį yra pranešama Komisijai, kitoms valstybėms narėms ir atitinkamai vėliavos valstybei. Davus tokį nurodymą išsiųsti laivą, visos valstybės narės uždraudžia tokiam laivui įplaukti į bet kurį savo uostą iki tol, kol laivo savininkas pateikia 6 straipsnyje nurodytą pažymėjimą.
   6 straipsnis
   Draudimo pažymėjimai
   1.   4 straipsnyje nurodyto draudimo buvimas patvirtinamas vienu ar keliais pažymėjimais, išduotais jį suteikusio subjekto ir esančiais laive.
   2.   Draudimą suteikusio subjekto išduotuose pažymėjimuose nurodoma tokia informacija:

               a)

               laivo pavadinimas, jo TJO numeris ir registravimo uostas;

               b)

               laivo savininko pavadinimas (vardas, pavardė) ir pagrindinė veiklos vykdymo vieta;

               c)

               draudimo rūšis ir galiojimo laikas;

               d)

               draudimą suteikusio subjekto pavadinimas ir pagrindinė veiklos vykdymo vieta bei atitinkamais atvejais veiklos vykdymo vieta, kurioje buvo įgytas draudimas.

         3.   Jei pažymėjimuose vartojama ne anglų, prancūzų ar ispanų kalba, pateikiamas vertimas į vieną iš šių kalbų.
   7 straipsnis
   Sankcijos
   Siekdamos taikyti 4 straipsnio 1 dalį, valstybės narės nustato sankcijų už nacionalinių nuostatų, priimtų pagal šią direktyvą, pažeidimą sistemą ir imasi visų reikiamų priemonių tokių sankcijų taikymui užtikrinti. Numatytos priemonės turi būti veiksmingos, proporcingos ir atgrasančios.
   8 straipsnis
   Ataskaitos
   Kas trejus metus, o pirmą kartą – iki 2015 m. sausio 1 d., Komisija pateikia Europos Parlamentui ir Tarybai šios direktyvos taikymo ataskaitą.
   9 straipsnis
   Perkėlimas į nacionalinę teisę
   1.   Valstybės narės užtikrina, kad įsigaliotų įstatymai ir kiti teisės aktai, būtini šiai direktyvai įgyvendinti iki 2012 m. sausio 1 d. Jos nedelsdamos praneša apie tai Komisijai.
   Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Tokios nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   10 straipsnis
   Įsigaliojimas
   Ši direktyva įsigalioja kitą dieną po jos paskelbimo Europos Sąjungos oficialiajame leidinyje.
   11 straipsnis
   Adresatai
   Ši direktyva skirta valstybėms narėms.

      Priimta Strasbūre, 2009 m. balandžio 23 d.

            Europos Parlamento vardu

            Pirmininkas

         H.-G. PÖTTERING

            Tarybos vardu

            Pirmininkas

         P. NEČAS

      (1)  OL C 318, 2006 12 23, p. 195.

      (2)  OL C 229, 2006 9 22, p. 38.

      (3)  2007 m. kovo 29 d. Europos Parlamento nuomonė (OL C 27 E, 2008 1 31, p. 166), 2008 m. gruodžio 9 d. Tarybos bendroji pozicija (OL C 330 E, 2008 12 30, p. 7) ir 2009 m. kovo 11 d. Europos Parlamento pozicija (dar nepaskelbta Oficialiajame leidinyje).

      (4)  OL L 255, 2005 9 30, p. 11.

      (5)  Žr. šio Oficialiojo leidinio p. 57.

      PRIEDAS

                  —

                  1992 m. Tarptautinė konvencija dėl civilinės atsakomybės už taršos nafta padarytą žalą.

                  —

                  1996 m. Tarptautinė konvencija dėl atsakomybės ir kompensacijos už žalą, susijusią su pavojingų ir kenksmingų medžiagų vežimu jūra (PKM konvencija).

                  —

                  2001 m. Tarptautinė konvencija dėl civilinės atsakomybės už laivų bunkeriuose vežamos naftos padarytą žalą (Laivų bunkerių konvencija).

                  —

                  2007 m. Nairobio tarptautinė konvencija dėl laivų nuolaužų pašalinimo (Laivų nuolaužų pašalinimo konvencija).

                  —

                  2009 m. balandžio 23 d. Europos Parlamento ir Tarybos reglamentas (EB) Nr. 392/2009 dėl keleivių vežėjų jūra atsakomybės avarijų atveju.


title: 2010 m. sausio 27 d. Komisijos direktyva 2010/2/ES, iš dalies keičianti Tarybos direktyvos 91/414/EEB nuostatas dėl veikliosios medžiagos chlormekvato naudojimo išplėtimo (Tekstas svarbus EEE)

text:
28.1.2010

               LT

               Europos Sąjungos oficialusis leidinys

               L 24/11

         KOMISIJOS DIREKTYVA 2010/2/ES
   2010 m. sausio 27 d.
   iš dalies keičianti Tarybos direktyvos 91/414/EEB nuostatas dėl veikliosios medžiagos chlormekvato naudojimo išplėtimo
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 6 straipsnio 1 dalies antros pastraipos antrą įtrauką,
   kadangi:

               (1)

               Komisijos direktyva 2009/37/EB (2) chlormekvatas buvo įtrauktas į Direktyvos 91/414/EEB I priedą kaip veiklioji medžiaga.

               (2)

               Pateikdamas paraišką dėl chlormekvato įtraukimo, pareiškėjas „CCC Task Force“ pateikė jo kaip augalų augimo reguliatoriaus naudojimo duomenis, kuriais grindžiama bendra išvada, kad galima tikėtis, jog augalų apsaugos produktai, kurių sudėtyje yra chlormekvato, atitiks saugumo reikalavimus, nustatytus Direktyvos 91/414/EEB 5 straipsnio 1 dalies a ir b punktuose.Todėl į tos direktyvos I priedą chlormekvatas buvo įtrauktas su specialia nuostata, kad valstybės narės gali leisti jį naudoti tik grūdams.

               (3)

               Siekdamos išplėsti šį naudojimą, Belgija ir Švedija dabar kreipėsi prašydamos pakeisti šią specialią nuostatą, kad chlormekvatą būtų leista naudoti atitinkamai dekoratyviniams augalams ir žolei, skirtai sėkloms. 2009 m. spalio 29 d. ir 2009 m. lapkričio 4 d. šios valstybės narės informavo Komisiją apie jų išvadas, kuriose teigiama, kad prašomas naudojimo išplėtimas nekelia jokios rizikos, išskyrus tą, į kurią jau buvo atsižvelgta Direktyvos 91/414/EEB I priedo specialiose nuostatose dėl chlormekvato ir Komisijos parengtoje šios medžiagos peržiūros ataskaitoje. Pabrėžiama, kad naudojimo išplėtimas susijęs su nemaistinėmis grūdinėmis kultūromis, todėl maiste jo liekanų neatsiras. Be to, kiti Direktyvos 91/414/EEB I priedo specialiomis nuostatomis nustatyti taikymo parametrai lieka nepakeisti.

               (4)

               Dėl to tikslinga pakeisti chlormekvatui taikomas specialias nuostatas.

               (5)

               Todėl Direktyvą 91/414/EEB reikėtų atitinkamai iš dalies pakeisti.

               (6)

               Šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 91/414/EEB I priedas iš dalies keičiamas pagal šios direktyvos priedą.
   2 straipsnis
   Valstybės narės ne vėliau kaip iki 2010 m. gegužės 28 d. priima ir paskelbia įstatymus ir kitus teisės aktus, būtinus šios direktyvos įgyvendinimui. Jos nedelsdamos pateikia Komisijai tų nuostatų tekstą bei tų nuostatų ir šios direktyvos atitikmenų lentelę.
   Jos taiko šias nuostatas nuo 2010 m. gegužės 29 d.
   Valstybės narės, priimdamos šias nuostatas, jose daro nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   3 straipsnis
   Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje 2010 m. sausio 27 d.

            Komisijos vardu

            Pirmininkas

         José Manuel BARROSO

      (1)  OL L 230, 1991 8 19, p. 1.

      (2)  OL L 104, 2009 4 24, p. 23.

      PRIEDAS
      Direktyvos 91/414/EEB I priedo 281 eilutė pakeičiama taip:

                     Nr.

                     Įprastas pavadinimas, identifikavimo numeriai

                     IUPAC pavadinimas

                     Grynumas (1)

                     Įsigalioja

                     Įrašymo termino pabaiga

                     Konkrečios nuostatos

                     „281

                     Chlormekvatas
                     CAS Nr.o7003-89-6 (chlormekvatas)
                     CAS Nr.o999-81-5 (chlormekvato chloridas)
                     CIPAC Nr.o143 (chlormekvatas)
                     CIPAC Nr.o143.302 (chlormekvato chloridas)

                        2-chloretiltrimetilamonis (chlormekvatas)

                        2-chloretiltrimetilamonio chloridas

                        (chlormekvato chloridas)

                     ≥ 636 g/kg
                     Priemaišos
                     1,2-dichloretanas: daugiausia 0,1 g/kg (sausame chlormekvato chlorido kiekyje).
                     Chloretenas (vinilchloridas): daugiausia 0,0005 g/kg (sausame chlormekvato chlorido kiekyje).

                     2009 m. gruodžio 1 d.

                     2019 m. lapkričio 30 d.

                     A   DALIS
                     Galima leisti naudoti tik kaip augalų augimo reguliatorių grūdams ir nemaistinėms grūdinėms kultūroms.
                     B   DALIS
                     Vertindamos paraiškas dėl augalų apsaugos produktų, kurių sudėtyje yra chlormekvato ir kurie nėra skirti naudoti rugiuose ir kvietrugiuose, registracijos, ypač aspektus, susijusius su poveikiu vartotojams, valstybės narės ypatingą dėmesį skiria 4 straipsnio 1 dalies b punkte nurodytiems kriterijams ir užtikrina, kad visi būtini duomenys ir informacija būtų pateikti prieš registruojant tokius produktus.
                     Įgyvendinant VI priede nustatytus vienodus principus, atsižvelgiama į chlormekvato peržiūros ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2009 m. sausio 23 d.
                     Atlikdamos šį bendrą vertinimą, valstybės narės ypatingą dėmesį turi skirti:

                                 —

                                 su medžiaga dirbančių asmenų saugai ir tam, kad būtų užtikrinta, kad naudojimo instrukcijose būtų numatyta naudoti tinkamas asmens apsaugos priemones;

                                 —

                                 paukščių ir žinduolių apsaugai.

                           Registracijos sąlygose prireikus numatomos rizikos mažinimo priemonės.
                     Susijusios valstybės narės paprašo pateikti daugiau informacijos apie išlikimą ir pasiskirstymą aplinkoje (turi būti atlikti adsorbcijos tyrimai, esant 20 °C temperatūrai, perskaičiuota prognozuojama koncentracija požeminiame vandenyje, paviršiniame vandenyje ir nuosėdose), šios medžiagos gyvūninės kilmės produktuose ir vandenyje nustatymo bei vandens organizmams, paukščiams ir žinduoliams keliamo pavojaus stebėsenos metodus. Jos užtikrina, kad pranešėjas, kuriam prašant chlormekvatas buvo įtrauktas į šį priedą, Komisijai pateiktų šią informaciją ne vėliau nei iki 2011 m. lapkričio 30 d.“

         (1)  Išsamesnė informacija apie veikliosios medžiagos tapatumą ir specifikaciją pateikta peržiūros ataskaitoje.


title: 2003 m. birželio 17 d. Komisijos direktyva 2003/57/EB,, iš dalies keičianti Europos Parlamento ir Tarybos direktyvą 2002/32EB dėl nepageidaujamų medžiagų gyvūnų pašaruosetekstas svarbus EEE

text:
Svarbus teisinis pranešimas

|

32003L0057

Oficialusis leidinys L 151 , 19/06/2003 p. 0038 - 0041

		Komisijos direktyva 2003/57/EB,2003 m. birželio 17 d.iš dalies keičianti Europos Parlamento ir Tarybos direktyvą 2002/32EB dėl nepageidaujamų medžiagų gyvūnų pašaruose(tekstas svarbus EEE)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 2002 m. gegužės 7 d. Europos Parlamento ir Tarybos direktyvą 2002/32/EB dėl nepageidaujamų medžiagų gyvūnų pašaruose [1], ypač į jos 8 straipsnio 1 dalį,kadangi:(1) Tarybos direktyva 1999/29/EB dėl nepageidautinų medžiagų ir produktų gyvūnų mityboje [2] su pakeitimais, padarytais Direktyva 2001/102/EB [3], nustato didžiausius dioksinų kiekius keliose pašarinėse žaliavose ir kombinuotuosiuose pašaruose.(2) Nuo 2003 m. rugpjūčio 1 d. įsigaliojanti Direktyva 2002/32/EB panaikina ir pakeičia Direktyvą 1999/29/EB.(3) Užtikrinant visuomenės ir gyvūnų sveikatos apsaugą labai svarbu, kad Direktyva 1999/29/EB nustatyti didžiausi dioksinų kiekiai ir toliau galiotų po 2003 m. rugpjūčio 1 d. Todėl Direktyva 2002/32/EB turėtų būti iš dalies keičiama įtraukiant į ją Direktyva 1999/29/EB nustatytus didžiausius dioksino kiekius.(4) Siekiant išvengti nesusipratimų, tikslinga nurodyti, kad mineralinės medžiagos reiškia pašarines žaliavas, kaip apibrėžta 1996 m. balandžio 29 d. Tarybos direktyvos 96/25/EB dėl pašarinių žaliavų apyvartos [4] su paskutiniais pakeitimais, padarytais Europos Parlamento ir Tarybos direktyva 2001/46/EB [5], priede.(5) Siekiant didesnio aiškumo, dioksinus reglamentuojančios taisyklės turėtų būti sukauptos viename dokumente. Dėl to tikslinga iš dalies pakeisti Direktyvą 2002/32/EB, į jos priedą įtraukiant nuostatas iš 1999 m. lapkričio 17 d. Komisijos reglamento (EB) Nr. 2439/1999 dėl sąlygų, kuriomis leidžiama pašaruose naudoti priedus, priklausančius rišiklių, koaguliantų ir birumą gerinančių medžiagų grupei [6] su pakeitimais, padarytais Reglamentu (EB) Nr. 739/2000 [7], kuriuo nustatomas laikinas didžiausias kaolininių molių ir kitų priedų, kuriuos leidžiama naudoti kaip rišiklius, birumą gerinančias medžiagas ir koaguliantus, kiekis. Kadangi nebuvo pateikta jokių arba buvo pateikta nepakankamai stebėjimo duomenų dėl dioksinų buvimo kalcio sulfato dihidratuose, vermikulite, natrolite-fonolite, sintetiniuose kalcio aliuminatuose ir vulkaninės kilmės klinoptilolite, tai rodo, kad jie nėra užteršti dioksinais arba užterštumas jais yra žemesnis už aptinkamą lygį, todėl siekiant apsaugoti gyvūnų ir žmonių sveikatą tikslinga nustatyti didžiausią dioksinų kiekį šiuose prieduose, taip pat ir didžiausią dioksinų kiekį kaolininiame molyje. Dėl to Reglamentas (EB) 2439/1999 gali būti panaikinamas.(6) Šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę,PRIĖMĖ ŠIĄ DIREKTYVĄ:1 straipsnisDirektyvos 2002/32/EB I priedas iš dalies keičiamas, kaip nurodyta šios direktyvos priede.2 straipsnis1. Valstybės narės priima įstatymus ir kitus teisės aktus, kurie, įsigalioję ne vėliau kaip iki 2003 m. liepos 31 d., įgyvendina šią direktyvą, išskyrus nuostatas, taikomas šios direktyvos priede pateiktos produktų lentelės c ir j punktams. Apie tai jos nedelsdamos praneša Komisijai. Jos taiko šias nuostatas nuo 2003 m. rugpjūčio 1 d.Nuostatų, taikomų šios direktyvos priede pateiktos produktų lentelės c ir j punktams, atžvilgiu valstybės narės priima įstatymus ir kitus teisės aktus, kurie, įsigalioję ne vėliau kaip iki 2004 m. vasario 29 d., įgyvendina šią direktyvą. Apie tai jos nedelsdamos praneša Komisijai. Jos taiko šias nuostatas nuo 2004 m. kovo 1 d.Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų nacionalinės teisės aktų nuostatų tekstus.3 straipsnis1999 m. lapkričio 17 d. Komisijos reglamentas (EB) Nr. 2439/1999 dėl sąlygų, kuriomis leidžiama pašaruose naudoti priedus, priklausančius rišiklių, koaguliantų ir birumą gerinančių medžiagų grupei panaikinamas nuo 2004 m. kovo 1 d.4 straipsnisŠi direktyva įsigalioja dvidešimtą dieną po jos paskelbimo Europos Bendrijų oficialiajame leidinyje.5 straipsnisŠi direktyva skirta valstybėms narėms.Priimta Briuselyje, 2003 m. birželio 17 d.Komisijos varduDavid ByrneKomisijos narys[1] OL L 140, 2002 5 30, p. 10.[2] OL L 115, 1999 5 4, p. 32.[3] OL L 6, 2002 1 10, p. 45.[4] OL L 125, 1996 5 23, p. 35.[5] OL L 234, 2001 9 1, p. 55.[6] OL L 297, 1999 11 18, p. 8.[7] OL L 87, 2000 4 8, p. 14.--------------------------------------------------PRIEDASDirektyvos 2002/32/EB I priedas iš dalies keičiamas taip:a) lentelės 27 punktas pakeičiamas taip:"Nepageidaujamosmedžiagos | Gyvūnų pašarams skirti produktai | Didžiausias leistinas kiekis pašaruose, kurių drėgnis 12 % |(1) | (2) | (3) |27.Dioksinas (polichlorintų dibenzoparadioksinų (PCDD) ir polichlorintų dibenzofuranų (PCDF) suma, išreikšta Pasaulinės sveikatos organizacijos (PSO) toksiškumo ekvivalentais taikant PSO tarptautinius toksiškumo ekvivalentus 1997). | a)visos augalinės kilmės pašarinės žaliavos, įskaitant augalinius aliejus ir subproduktus | 0,75 ng PSO-PCDD/F-TEQ/kg(5)(6) |b)mineralinės medžiagos, kaip apibrėžta 1996 m. balandžio 29 d. Tarybos direktyvos 96/25/EB dėl pašarinių žaliavų apyvartos, priede | 1,0 ng PSO-PCDD/F-TEQ/kg(5)(6) |c)kaolininis molis, kalcio sulfato dihidratas, vermikulitas, natrolito-fonolitas, sintetiniai kalcio aliuminatai ir vulkaninės kilmės klinoptilolitas, priklausantys rišiklių, koaguliantų ir birumą gerinančių medžiagų grupei, kuriuos leista naudoti Tarybos direktyva 70/524/EEB. | 0,75 ng PSO-PCDD/F-TEQ/kg(5)(6) |d)gyvuliniai riebalai, įskaitant pieno riebalus bei kiaušinių riebalus | 2,0 ng PSO-PCDD/F-TEQ/kg(5)(6) |e)kiti sausumos gyvūnų produktai, įskaitant pieną ir pieno produktus, kiaušinius ir kiaušinių produktus | 0,75 ng PSO-PCDD/F-TEQ/kg(5)(6) |f)žuvų taukai | 6 ng PSO-PCDD/F-TEQ/kg(5)(6) |g)žuvis, kiti vandens gyvūnai, jų produktai ir subproduktai, išskyrus žuvų taukus ir žuvies proteinų hidrolizatus, kuriuose yra daugiau kaip 20 % riebalų(7) | 1,25 ng PSO-PCDD/F-TEQ/kg(5)(6) |h)kombinuoti pašarai, išskyrus pašarus kailiniams gyvūnams, naminių gyvūnėlių ėdalą ir pašarus žuvims | 0,75 ng PSO-PCDD/F-TEQ/kg(5)(6) |i)pašarai žuvims Naminių gyvūnėlių ėdalas | 2,25 ng PSO-PCDD/F-TEQ/kg(5)(6) |j)žuvies proteinų hidrolizatai, kuriuose yra daugiau kaip 20 % riebalų | 2,25 ng PSO-PCDD/F-TEQ/kg(5)(6)" |b) I priedo pabaigoje (5) išnaša išbraukiama, o pridedamos šios išnašos:"(5) Didžiausios koncentracijos; didžiausios koncentracijos skaičiuojamos laikant, kad visos skirtingų analogų sudedamųjų dalių vertės, kurios yra mažesnės negu aptikimo riba, prilygsta aptikimo ribai.(6) Šios didžiausios ribos pirmą kartą peržiūrimos iki 2004 m. gruodžio 31 d. atsižvelgiant į naujus duomenis apie dioksinus ir į dioksinus panašius PCB, visų pirma siekiant įtraukti į dioksinus panašius PCB į numatomus nustatyti kiekius, kurie turi būti dar kartą peržiūrėti iki 2006 m. gruodžio 31 d. siekiant ženkliai sumažinti didžiausius kiekius.(7) Nenustatomi šviežios žuvies, kuri tiesiogiai tiekiama ir naudojama be tarpinio apdorojimo kailinių gyvūnų pašarams gaminti, didžiausi kiekiai, o didžiausias – 4,0 ng PSO-PCDD/F-TEQ/kg produkto kiekis taikomas šviežiai žuviai, naudojamai tiesiogiai naminiams gyvūnėliams, zoologijos sodų ir cirko gyvūnams šerti. Iš šių gyvūnų (naminių gyvūnėlių, zoologijos sodų ir cirko gyvūnų) gaminami produktai, perdirbti gyvūniniai proteinai negali patekti į mitybos grandinę. Draudžiama jais šerti naminius gyvūnus, kurie laikomi, penimi arba šeriami maisto produktų gamybos tikslais."--------------------------------------------------